Pusi

Pusi (Felis catus), jiske domestic cat nai to house cat ke naam se bhi jaana jaawe hae, ek chhotaa paaltu  maasahari jaanwar hae. Ii  palwaar ke  khaali ek paaltu species hae.  Archaeology aur genetics me pragati  ii dekhais hae ki pusi ke paaltu  Near East me lagbhag 7500 BC me karaa gais rahaa. Iske jaada kar ke ek paaltu aur kaam kare waala pusi ke rakam rakkhaa jaawe hae. Kabhi-kabhi ii pusi ghar se bahaar rahe lage hae aur jangli pusi ke rakam rahe hae aur insaan ke avoid kare hae. Pusi ke insaan uske bhaaichaara ke khaatir value karaa jaawe hae, aur iske vermin ke maare ke ability ke khaatir bhi.  Iske bhittar kare waala panjaa chhotaa jaanwar jaiae muus ke maare me achchaa kaam me aawe hae.  Pusi ke lage tagrraa, lachiila (flexible) dehin, jhat se reflexes, aur chook daant, aur raat me dekhe ke yogtaa aur suubghe ke abikity ekdam achchhaa hae. Ek pusi duusra ke saathe achchhaa se rahe le hae, lekin akele sikar kare hae aur aapan sikar ke uppar chppe se attack kare hae.  

Pusi ke akalmandi dekha jaawe hae uske ability hae taal-mel (adapt) kare ke, dekh ke sikhe hae, aur samasya ke samadhaan kare hae. Research ii dekhais hae ki pusi ke lage achchhaa yaadgaar hae, neuroplasticity dekhae hae, aur dimaag ek chhotaa bachaa ke rakam dekhae hae. Jon rakam se pusi communicatie kare hae, me hae   meow karnaa, kharaata lenaa, tharrtharraana, siskaari bharnaa, garajnaa, ghurghuraana, aur sariir ke bhaasa. Ek pusi uu awaaj ke sune sake hae jon kamjor nai to bahut  uppar rahe hae insaan ke kaan ke khaatir, jaise uu awaaj jon chhota-chhota jaanwar kare hae. Ii pheromone ke secretes aur perceive kare hae.

Female pusi, temperate jagha me spring se autumn talak bachchaa de hae, aur garam des me saal bhar bachchaa de sake hae. Ii ek dafe dui se paanch bachchaa de hae. Pusi ke fancy shos ke khaatir bhi breed karaa jaawe hae. Pusi ke abaadi ke bas me kare ke khaatir  spaying aur neutering karaa jaawe hae, lekin log pusi ke kula chorr de hae aur isse chirriyaa, jaanwar aur bustuinyaa ke abaadi pe dher asar parraa hae. 

Pusi ke dunia bhar me paawa jaawe hae lekin iske pet ke rakam sab des me ek rakam nai rakkhaa jaawe hae.  Dunia bhar ke  600 million pusi me se  400 million Asia me rahe hae, jisme 58 million pet pusi China me hae.  United States me sab se jaada log pusi ke pet ke rakam rakkhe hae, jon abhi  73.8 million pusi hae.  United Kingdom me lagbhag 10.9 million paaltu pusi hae.

 Evolution 
Paaltu pusi, palwaar ke hae, jiske lagbhag 10 se 15 million saal pahile ek   common ancestor rahaa. Felidae ke evolution  Asia me suruu bhais rahaa 8,38 se 14.45 million saal pahile.  Mitochondrial DNA ke analysis ii dekhae hae ki sab Felidae species 6.46 se 16.76 million saal pahile radiate bhae rahin. genus Felis, Felidae se  genetically diverged bhais lagbhag 6 se 7 million saal pahile.  Phylogenetic research ke natija ii dekhae hae ki ii genus ke jangli  members  sympatric nai to parapatric speciation ke kaaran evolve bhain lekin pusi  artificial selection se evolve bhais rahaa. Pusi aur iske nagiich  sab se nagiich ke  ke janglii  ancestor hae diploid aur duuno ke 38 chromosomes hae aur lagbhag 20,000 genes hae.

 Characteristics 

 Size 
Pusi ke khoprri aur pasri Europe ke jangli pusi se chhotaa hae. Ii average kare hae lagbhag  head-to-body ke lambaai me aur   uunchaai me, aur lagbhag  lambaa puunch. Pusa log pusi se barraaa rahe hae. Barra pusi ke wajan lagbhag  rahe hae.

 References